ประกาศธนาคารแห่งประเทศไทยประกาศธนาคารแห่งประเทศไทยเรื่องโครงสร้างและการจัดองค์กรในการดำเนินงาน สรุปอำนาจหน้าที่ วิธีการดำเนินงานและสถานที่ติดต่อเพื่อขอรับข้อมูลข่าวสารของธนาคารแห่งประเทศไทย[๑] เพื่อให้เป็นไปตามพระราชบัญญัติข้อมูลข่าวสารของราชการพ.ศ. ๒๕๔๐ มาตรา ๗ (๑) (๒) และ (๓) ที่จะให้ประชาชนได้มีโอกาสรับรู้ข้อมูลข่าวสารเกี่ยวกับการดำเนินงานต่างๆของหน่วยงานของรัฐ จึงสมควรประกาศโครงสร้างและการจัดองค์กรในการดำเนินงาน สรุปอำนาจหน้าที่ที่สำคัญวิธีดำเนินงานและสถานที่ติดต่อเพื่อขอรับข้อมูลข่าวสารของธนาคารแห่งประเทศไทย ให้ทราบทั่วกันดังนี้ข้อ ๑ ให้ยกเลิกประกาศธนาคารแห่งประเทศไทย เรื่องโครงสร้างและการจัดองค์กรในการดำเนินงาน สรุปอำนาจหน้าที่ วิธีการดำเนินงาน และสถานที่ติดต่อเพื่อขอรับข้อมูลข่าวสารของธนาคารแห่งประเทศไทยลงวันที่ ๓ พฤษภาคม พ.ศ. ๒๕๔๘ข้อ ๒ กำหนดโครงสร้างและการจัดองค์กรในการดำเนินงานสรุปอำนาจหน้าที่ วิธีการดำเนินงาน และสถานที่ติดต่อเพื่อขอรับข้อมูลข่าวสารของธนาคารแห่งประเทศไทยขึ้นใหม่เป็นดังนี้๒.๑ รัฐมนตรีว่าการกระทรวงการคลังเป็นผู้มีอำนาจและหน้าที่กำกับกิจการของธนาคารแห่งประเทศไทยโดยทั่วไปโดยมีคณะกรรมการอันประกอบด้วย ผู้ว่าการและรองผู้ว่าการซึ่งพระมหากษัตริย์ทรงมีพระบรมราชโองการโปรดเกล้าฯแต่งตั้งเป็นประธานและรองประธานตามลำดับ และกรรมการไม่น้อยกว่า ๕ ท่าน ซึ่งแต่งตั้งโดยคณะรัฐมนตรีเป็นผู้ควบคุมและดูแลกิจการของธนาคารแห่งประเทศไทย๒.๒ ธนาคารแห่งประเทศไทยมีบทบาทหน้าที่ ดังต่อไปนี้๒.๒.๑ การรักษาเสถียรภาพทางการเงินดำเนินนโยบายการเงินที่เหมาะสมต่อเศรษฐกิจ เพื่อก่อให้เกิดเสถียรภาพทางการเงินทั้งภายในและภายนอกประเทศเสถียรภาพการเงินภายใน ได้แก่ การรักษาค่าเงินบาทเมื่อเทียบกับราคาและปริมาณสินค้าเสถียรภาพการเงินภายนอก ได้แก่ การรักษาค่าของเงินบาทเมื่อเทียบกับสกุลเงินตราต่างประเทศธนาคารแห่งประเทศไทยมีหน้าที่ดูแลตลาดเงินระยะสั้น ให้เป็นแหล่งที่เสริมสร้างสภาพคล่องแก่สถาบันการเงินพัฒนาตลาดตราสารการเงิน ดูแล และส่งเสริมให้ตลาดเงินตราต่างประเทศมีเสถียรภาพเพื่อสนับสนุนการค้าและการลงทุน๒.๒.๒ การกำกับดูแลสถาบันการเงินกำกับ ดูแล และตรวจสอบการดำเนินงานของธนาคารพาณิชย์บริษัทเงินทุนและบริษัทเครดิตฟองซิเอร์กิจการวิเทศธนกิจ บริษัทบริหารสินทรัพย์ ผู้ประกอบธุรกิจบัตรเครดิตที่มิใช่สถาบันการเงิน(Non-Bank) และบริษัทข้อมูลเครดิต ให้มีความมั่นคงได้มาตรฐานสากล เอื้ออำนวยต่อการพัฒนาเศรษฐกิจของประเทศโดยการส่งเสริมให้มีการให้สินเชื่อการให้กู้ยืมผ่านสถาบันการเงินทั้งของรัฐและเอกชนดำเนินการพัฒนาสถาบันการเงินให้ก้าวหน้า และให้ความช่วยเหลือแก่สถาบันการเงินในกรณีที่จำเป็นต้องมีการแก้ไข๒.๒.๓ การเป็นนายธนาคารและที่ปรึกษาด้านนโยบายเศรษฐกิจของรัฐบาลการเป็นนายธนาคารของรัฐบาลประกอบด้วย การให้บริการธุรกิจธนาคารแก่ส่วนราชการรัฐวิสาหกิจเช่น การรับฝากเงิน การให้กู้เงิน การโอนเงิน การซื้อขายเงินตราต่างประเทศ และร่วมมือกับกระทรวงการคลังในการควบคุมการก่อหนี้ต่างประเทศ และบริหารหนี้ในประเทศของรัฐบาล โดยเป็นตัวแทนในการซื้อขายหลักทรัพย์รัฐบาลในด้านการให้คำปรึกษานโยบายเศรษฐกิจแก่รัฐบาล ได้แก่ รวบรวมข้อมูล วิเคราะห์ และประเมินภาวะเศรษฐกิจของไทยและต่างประเทศเพื่อเสนอแนะนโยบายเศรษฐกิจแก่รัฐบาล และการเป็นตัวแทนของรัฐบาลในองค์กรระหว่างประเทศต่างๆ๒.๒.๔ การเป็นนายธนาคารของสถาบันการเงินการรับฝากเงินและเก็บรักษาเงินสำรองตามกฎหมายของสถาบันการเงินเป็นผู้ให้กู้ยืมแหล่งสุดท้ายแก่สถาบันการเงินที่ขาดสภาพคล่องกำหนดนโยบาย พัฒนา และดำเนินงานระบบการชำระเงินของประเทศ๒.๒.๕ การบริหารเงินสำรองระหว่างประเทศบริหารเงินสำรองระหว่างประเทศให้เกิดประโยชน์สูงสุดมีสภาพคล่องปลอดภัย และมีระดับที่เหมาะสม ตลอดจนรักษาไว้ซึ่งทุนสำรองเงินตราตามกฎหมายเพื่อเสถียรภาพและความน่าเชื่อถือของเงินบาท๒.๒.๖ การจัดพิมพ์และออกใช้ธนบัตรออกแบบและจัดพิมพ์ธนบัตรและบัตรธนาคาร ออกใช้ธนบัตรการรับแลกเปลี่ยนธนบัตรชำรุด เพื่อให้ประชาชนมีธนบัตรที่อยู่ในสภาพดีใช้ เป็นสื่อกลางในการแลกเปลี่ยนทั่วถึงทั้งประเทศรวมทั้งดูแลการหมุนเวียนของธนบัตรให้มีปริมาณที่เพียงพอ และเหมาะสมกับภาวะเศรษฐกิจ๒.๓ ธนาคารแห่งประเทศไทยมีโครงสร้างองค์กรและการแบ่งงานดังต่อไปนี้๒.๓.๑ สายนโยบายการเงิน มีหน้าที่ ศึกษา วิเคราะห์วิจัย ติดตาม ภาวะเศรษฐกิจไทยทั้งภาคการผลิต การใช้จ่าย การเงิน การคลัง อัตราแลกเปลี่ยนตลาดการเงิน ดุลการชำระเงินของประเทศหนี้ต่างประเทศ สินทรัพย์ต่างประเทศ เศรษฐกิจระหว่างประเทศฐานะเงินลงทุนและเงินสำรองระหว่างประเทศ๒.๓.๒ สายตลาดการเงิน มีหน้าที่ ดำเนินการผ่านตลาดการเงินตามกรอบนโยบายการเงินและนโยบายอัตราแลกเปลี่ยนเงินตรา การบริหารทุนสำรองทางการ การกู้ยืมเงินตราต่างประเทศการกำกับ ดูแล การควบคุมแลกเปลี่ยนเงินตรา ตลอดจนสนับสนุนภาคเศรษฐกิจสำคัญตามกรอบนโยบายของธนาคารแห่งประเทศไทย๒.๓.๓ สายนโยบายสถาบันการเงิน มีหน้าที่ ศึกษา วิเคราะห์วางแผน พัฒนากำหนดนโยบาย และหลักเกณฑ์ในการกำกับดูแลสถาบันการเงิน ให้สอดคล้องกับมาตรฐานสากล๒.๓.๔ สายกำกับสถาบันการเงิน มีหน้าที่ กำกับ ตรวจสอบวิเคราะห์ฐานะการดำเนินงาน ตลอดจนการบริหารความเสี่ยงของสถาบันการเงินตามที่กฎหมายกำหนดการกำกับดูแล บริษัทบริหารสินทรัพย์ ผู้ประกอบธุรกิจบัตรเครดิตที่มิใช่สถาบันการเงิน(Non-Bank) และบริษัทข้อมูลเครดิต ให้ดำเนินงานตามเจตนารมณ์ของกฎหมายเป็นมาตรฐานเดียวกัน๒.๓.๕ สายจัดการกองทุนและหนี้ มีหน้าที่ ดำเนินมาตรการให้ความช่วยเหลือในทางการเงินเพื่อฟื้นฟูและพัฒนาระบบสถาบันการเงินให้มีความมั่นคงและเสถียรภาพการบริหารสภาพคล่องทรัพย์สินหนี้สิน และพันธบัตร ของกองทุนเพื่อการฟื้นฟูและพัฒนาระบบสถาบันการเงิน การกำหนดแนวทางการดำเนินงานของสถาบันการเงินเพื่อส่งเสริมการปรับปรุงโครงสร้างหนี้ประสานงานการเจรจาปรับปรุงโครงสร้างหนี้ เพื่อสนับสนุนและแก้ไขปัญหาหนี้ด้อยคุณภาพ(Non-Performing Loan) ของระบบสถาบันการเงิน๒.๓.๖ สายช่วยงานบริหาร มีหน้าที่ สนับสนุนระบบการบริหารจัดการงานต่างๆของธนาคารแห่งประเทศไทยในด้านกฎหมายและคดีของธนาคารแห่งประเทศไทย ด้านระบบการบริหารงานของผู้บริหารระดับสูงการสื่อสารประชาสัมพันธ์ของธนาคารแห่งประเทศไทย และงานพิพิธภัณฑ์ของธนาคารแห่งประเทศไทย๒.๓.๗ สายระบบข้อสนเทศ มีหน้าที่ ศึกษา วิเคราะห์วางแผนกลยุทธ์เพื่อการดำเนินงาน การกำกับ ดูแล และการพัฒนาระบบการชำระเงินของประเทศการบริหาร จัดเก็บรวบรวม ประมวลผล และวิเคราะห์ข้อมูลทางสถิติให้ได้มาตรฐานสากล เพื่อใช้ประกอบการกำหนดนโยบายการเงินและนโยบายสถาบันการเงิน และการเผยแพร่ข้อมูลแก่สาธารณชน การดำเนินงานให้มีการใช้เทคโนโลยีสารสนเทศของธนาคารแห่งประเทศไทยอย่างมีประสิทธิภาพปลอดภัย และสอดคล้องกับวัตถุประสงค์เชิงกลยุทธ์ของธนาคารแห่งประเทศไทย๒.๓.๘ สายวางแผน มีหน้าที่ เสนอแนวทางการกำหนด พัฒนากระบวนการวางแผนเชิงกลยุทธ์เพื่อการตัดสินใจของผู้บริหารระดับสูง จัดทำ ควบคุม และติดตามการวางแผนการบริหารต้นทุนงบประมาณและการบริหารผลงานเชิงกลยุทธ์ จัดทำกรอบนโยบายและวิธีการบริหารความเสี่ยงด้านปฏิบัติการของธนาคารแห่งประเทศไทยการบริหารจัดการงานด้านทรัพยากรบุคคลให้มีประสิทธิภาพสูงสุด ปลูกฝัง และสร้างค่านิยมที่ดีในการทำงานเสนอแนวทางการพัฒนาองค์กรให้มีระบบงาน กระบวนการทำ งาน การบริหารจัดการ และโครงสร้างองค์กรที่มีคุณภาพประสิทธิภาพทันสมัย และมีอัตรากำลังที่เหมาะสม๒.๓.๙ สายปฏิบัติการ มีหน้าที่ปฏิบัติการด้านงานรับฝากและโอนเงินแก่หน่วยงานของรัฐและสถาบันการเงิน เป็นผู้แทนจัดการตราสารหนี้ของรัฐบาลและองค์การสาธารณะงานประมวลบัญชีงบการเงิน และการรับจ่ายเงินของธนาคารแห่งประเทศไทย จัดการและดำเนินงานให้บริการขั้นพื้นฐานภายในธนาคารแห่งประเทศไทยเพื่อสนับสนุนการปฏิบัติงาน และดำเนินงานด้านการรักษาความปลอดภัยเกี่ยวกับบุคคล ข้อมูลข่าวสาร สถานที่ และทรัพย์สิน การขนส่งธนบัตรและทรัพย์สินมีค่าของธนาคารแห่งประเทศไทยกำกับดูแลธนาคารแห่งประเทศไทย สำนักงานภาคและหอสมุดและจดหมายเหตุของธนาคารแห่งประเทศไทย๒.๓.๑๐ ฝ่ายตรวจสอบกิจการภายใน มีหน้าที่ ตรวจสอบกิจการและการดำเนินงานของธนาคารแห่งประเทศไทยเพื่อให้มั่นใจอย่างสมเหตุสมผลว่า ส่วนงานต่างๆ มีการบริหารความเสี่ยงที่สำคัญ มีระบบการควบคุมการปฏิบัติงานภายในที่มีประสิทธิผลประสิทธิภาพ และเป็นไปตามกฎหมาย ข้อบังคับ คำสั่ง และระเบียบพิธีปฏิบัติของธนาคารแห่งประเทศไทย๒.๓.๑๑ ฝ่ายจัดการธนบัตร มีหน้าที่ บริหาร จัดการ การออกใช้ธนบัตรอย่างมีประสิทธิภาพโดยมีปริมาณหมุนเวียนเพียงพอ เหมาะสมกับความต้องการของระบบเศรษฐกิจและให้มีความเชื่อมั่นในระบบเงินตราเพื่อบรรลุวัตถุประสงค์ของธนาคารแห่งประเทศไทย๒.๓.๑๒ โรงพิมพ์ธนบัตร มีหน้าที่ผลิตธนบัตรและสิ่งพิมพ์อื่นให้มีคุณภาพตามมาตรฐานและปริมาณที่ธนาคารแห่งประเทศไทยกำหนด๒.๓.๑๓ ฝ่ายบริหารความเสี่ยงและปฏิบัติการทางการเงินมีหน้าที่ จัดทำกรอบนโยบายและวิธีการบริหารความเสี่ยงทางการเงินของการบริหารเงินสำรองทางการตลอดจนดำเนินการเกี่ยวกับการชำระราคา การโอนเงิน และหลักทรัพย์ที่เกี่ยวข้องกับธุรกรรมของธนาคารแห่งประเทศไทยในตลาดเงินตลาดตราสารหนี้ ตลาดแลกเปลี่ยนเงินตรา และการบริหารเงินสำรองทางการ๒.๓.๑๔ ฝ่ายวิจัยเศรษฐกิจ มีหน้าที่ดำเนินงานวิจัยในหัวข้อที่เกี่ยวกับงานหลักของธนาคารแห่งประเทศไทยทั้งด้านเศรษฐกิจ การเงิน สถาบันการเงิน และระบบการชำระเงิน๒.๔ สำนักงานธนาคารแห่งประเทศไทยในภูมิภาค ภายใต้การกำกับดูแลของสายปฏิบัติการมีหน้าที่บริหาร จัดการ และดำเนินการเกี่ยวกับการประกอบธุรกิจการธนาคารภายในประเทศการดำเนินธุรกิจเงินตราต่างประเทศ การศึกษา วิเคราะห์ และติดตามภาวะเศรษฐกิจการเงินการกำกับดูแลและตรวจสอบสถาบันการเงิน ผู้ประกอบธุรกิจบัตรเครดิตที่มิใช่สถาบันการเงิน (Non-Bank)ในขอบเขตพื้นที่ภูมิภาค คือ๒.๔.๑ สำนักงานภาคเหนือ รับผิดชอบพื้นที่ จังหวัดกำแพงเพชร เชียงรายเชียงใหม่ ตาก นครสวรรค์ น่าน พะเยา พิจิตร พิษณุโลก เพชรบูรณ์ แพร่แม่ฮ่องสอน ลำปาง ลำพูน สุโขทัย อุตรดิตถ์ และอุทัยธานี๒.๔.๒ สำนักงานภาคตะวันออกเฉียงเหนือ รับผิดชอบพื้นที่จังหวัดกาฬสินธุ์ ขอนแก่น ชัยภูมิ นครพนม นครราชสีมา บุรีรัมย์ มหาสารคาม มุกดาหารยโสธร ร้อยเอ็ด เลย ศรีสะเกษ สกลนคร สุรินทร์ หนองคาย หนองบัวลำภู อุดรธานี อุบลราชธานีและอำนาจเจริญ๒.๔.๓ สำนักงานภาคใต้ รับผิดชอบพื้นที่ จังหวัด กระบี่ชุมพร ตรัง นครศรีธรรมราช นราธิวาส ปัตตานี พังงา พัทลุง ภูเก็ต ระนอง สงขลา สตูล สุราษฎร์ธานีและยะลา๒.๕ ศูนย์จัดการธนบัตรของธนาคารแห่งประเทศไทย ภายใต้การกำกับดูแลของฝ่ายจัดการธนบัตรมีหน้าที่ ดำเนินการรับเงิน จ่ายเงิน การตรวจนับธนบัตรเพื่อทำลาย การตรวจพิสูจน์ธนบัตรชำรุดและธนบัตรปลอมและการจ่ายค่าแลกเปลี่ยนธนบัตรชำรุด มีจำนวน ๑๑ แห่ง คือ ศูนย์จัดการธนบัตรกรุงเทพฯ และอีก ๑๐ แห่งในภูมิภาคต่างๆ ทั่วประเทศ ได้แก่ จังหวัด ระยอง เชียงใหม่ ลำปาง พิษณุโลกขอนแก่น อุบลราชธานี นครราชสีมา สุราษฎร์ธานี พังงา และสงขลา๒.๖ สำนักงานตัวแทนธนาคารแห่งประเทศไทยในต่างประเทศภายใต้การกำกับดูแลของสายตลาดการเงิน มีหน้าที่ ติดตามข่าวสารภาวะเศรษฐกิจและพัฒนาการต่างๆในต่างประเทศเพื่อประโยชน์ในการบริหารทุนสำรองทางการ และปฏิบัติงานในการติดต่อกับสถาบันการเงินและนักลงทุนต่างประเทศ และงานอื่นตามที่ได้รับมอบหมาย โดยมีสำนักงานตัวแทน ๒ แห่ง ได้แก่๒.๖.๑ สำนักงานตัวแทนธนาคารแห่งประเทศไทย นครนิวยอร์คประเทศสหรัฐอเมริกา๒.๖.๒ สำนักงานตัวแทนธนาคารแห่งประเทศไทย นครลอนดอนประเทศสหราชอาณาจักร๒.๗ สถานที่ติดต่อเพื่อขอรับข้อมูลข่าวสาร หรือคำแนะนำในการติดต่อกับหน่วยงานของธนาคารแห่งประเทศไทยมี ๔ แห่ง ได้แก่๒.๗.๑ ห้องข้อมูลข่าวสารธนาคารแห่งประเทศไทย สำนักงานใหญ่๒๗๓ ถนนสามเสน บางขุนพรหม กรุงเทพมหานคร ๑๐๒๐๐ โทรศัพท์ ๐ ๒๒๘๓ ๖๘๑๓-๔ โทรสาร ๐ ๒๒๘๓๖๘๑๒๒.๗.๒ ส่วนวิชาการ ธนาคารแห่งประเทศไทย สำนักงานภาคเหนือ๖๘/๓ ถนนโชตนา อ.เมือง จ.เชียงใหม่ ๕๐๓๐๐ โทรศัพท์ (๐๕๓) ๙๓๑ ๑๗๑ โทรสาร (๐๕๓) ๒๒๔๑๖๘๒.๗.๓ ส่วนวิชาการ ธนาคารแห่งประเทศไทย สำนักงานภาคใต้๔๗๒ ถนนเพชรเกษม อ.หาดใหญ่ จ.สงขลา ๙๐๑๑๐ โทรศัพท์ (๐๗๔) ๒๓๖ ๒๐๐ ต่อ ๔๓๔๖,๔๓๔๘ โทรสาร (๐๗๔) ๒๓๘ ๗๖๕๒.๗.๔ ส่วนวิชาการ ธนาคารแห่งประเทศไทย สำนักงานภาคตะวันออกเฉียงเหนือถนนศรีจันทร์ อ.เมือง จ.ขอนแก่น ๔๐๐๐๐ โทรศัพท์ (๐๔๓) ๒๓๘ ๗๔๐,(๐๔๓) ๓๓๓ ๐๐๐ ต่อ ๓๔๑๓,๓๔๓๐ โทรสาร (๐๔๓) ๒๓๙ ๙๕๙ ประกาศณ วันที่ ๒ ธันวาคม พ.ศ. ๒๕๔๘หม่อมราชวงศ์ปรีดิยาธรเทวกุลผู้ว่าการธนาคารแห่งประเทศไทยพชร/ผู้จัดทำ๑๒มกราคม ๒๕๔๙[๑] ราชกิจจานุเบกษาเล่ม ๑๒๓/ตอนพิเศษ ๑ ง/หน้า ๑๕/๖ มกราคม ๒๕๔๙